b'\n_START_ARTICLE_\nVM i tennis p\xc3\xa5 hardcourt 1920\n_START_SECTION_\nHerresingle\n_START_PARAGRAPH_\nHerresinglemesterskabet havde deltagelse af 30 spillere, og alle kampene blev spillet bedst af fem s\xc3\xa6t._NEWLINE_Turneringen blev vundet af William Laurentz fra Frankrig, som i finalen besejrede sin landsmand Andr\xc3\xa9 Gobert med 9\xe2\x80\x937, 6\xe2\x80\x932, 3\xe2\x80\x936, 6\xe2\x80\x932, og som dermed vandt sin f\xc3\xb8rste verdensmesterskabstitel i herresingle. Laurentz tabte blot et enkelt s\xc3\xa6t i l\xc3\xb8bet af turneringen.\n_START_SECTION_\nDamesingle\n_START_PARAGRAPH_\nDamesingleturneringen havde deltagelse af 15 spillere. Titlen blev vundet af briten Dorothy Holman, som i finalen slog spanieren Francisca Subirana med 6\xe2\x80\x930, 7\xe2\x80\x935, og som dermed vandt sin eneste verdensmesterskabstitel i damesingle i karrieren.\n_START_SECTION_\nDamedouble\n_START_PARAGRAPH_\nDamedoubleturneringen havde deltagelse af syv par, og r\xc3\xa6kken blev vundet af Dorothy Holman og Phyllis Satterthwaite, som i finalen vandt over franskm\xc3\xa6ndene Germaine Golding og Jeanne Vaussard med 6\xe2\x80\x933, 6\xe2\x80\x931, og de sikrede sig dermed deres f\xc3\xb8rste og eneste VM-titel i damedouble i karrieren.\n_START_SECTION_\nMixed double\n_START_PARAGRAPH_\nMixed double-turneringen havde deltagelse af 16 par, og alle kampene blev spillet bedst af tre s\xc3\xa6t. Mesterskabet blev vundet af William Laurentz og Germaine Golding, som dermed begge vandt deres f\xc3\xb8rste verdensmesterskab i mixed double. Det franske par vandt finalen over landsm\xc3\xa6ndene Max Decugis og Suzanne Amblard p\xc3\xa5 walkover.'